מאי 2017

**סיכום סמינר של פו"ם אלון JINSA בארה"ב-רס"ן עידו אמירי**

**כללי:**

בין התאריכים 27.4.17-18.4.17 ביצעתי סמינר בנושא הביטחון הלאומי האמריקאי בוושינגטון די סי עם עוד 15 חניכים ממחזור ס"ג של פו"ם אלון.

המרצים בסמינר היו מהשורה הראשונה, איכותיים ביותר והפגינו ידע ומקצועיות רבה בתחומם. בנוסף, הסמינר וההכנות אליו אורגנו באופן מופתי והוא היה לי חוויה מעשירה ביותר.

במסמך זה לא אתייחס ללקחים לשימור ולשיפור אותם העברתי בסיכומים השונים שהיו לנו במשלחת.

בעניין הלקחים חשוב לי לציין שעל אף מורכבות הסמינר, הלו"ז של כל השבוע התקיים אחד לאחד כמו שתוכנן (גם התכנים וגם הזמנים), נק' שהיא ראויה לציון לחיוב.

כתבתי רבות במהלך הסמינר ובמסמך זה אתייחס לעיקרי התובנות אותן לקחתי מהסמינר (לא לפי סדר חשיבות).

**מצ"ב עיקר התובנות שלי מהסמינר:**

* את מרבית התובנות שלי מהסמינר אני מקטלג תחת הפרק של "מפקד בכיר" בפו"ם, על אף שחלק מהלקחים/תובנות איישם כבר בתפקידים הקרובים אותם אני עתיד לבצע.
* בבסיס הסמינר עמדה ההיסטוריה האמריקאית בה העמקתי עוד לפני הסמינר ובהחלט התפתח אצלי הידע בנושא במהלך הסמינר.
* אין "שונה" בארה"ב, כולם "שונים" בה.
* מאוד פטריוטים ומחוברים לדגל (שונה מאצלינו שאותנו מחברת הדת והאדמה), לאמריקאים אין קשר לאדמה (מדינת מהגרים).
* בסמינר העמקנו בנושאים שונים כגון:תקציב הבטחון האמריקאי וההמשק בינו לבין הצבא נושא שעכשיו אני מכיר לעומקו יותר מאשר הממשק בין תקציב הבטחון הישראלי לצה"ל.
* למדתי מהי חשיבה רחבה, חשיבות התקשורת ואיך המעשים שלנו בצבא משפיעים על הצורה בה מסתכלים על מדינת ישראל בעולם.
* הסמינר הכניס בי פרופורציות על מיקומו של המזה"ת ובתוכו מדינת ישראל בסכסוכים הקיימים כיום בעולם (הדגיש לי עד כמה מדינת ישראל אינה במרכז העולם).
* **נושא האחריות (אחריותיות)**: במהלך הסמינר גורמים בכירים, הן מהצבא (גנרלים) והממשל האמריקאי (חברי סנאט, קונגרס ושגרירים) והן מהאקדמיה (פרופסורים) ציינו את האחריות שמדינת ישראל מפגינה כלפי בטחונה. נאמר שמדינת ישראל היא בעלת הברית היחידה שלוקחת אחריות על עצמה ועל בטחונה ולא מגיעה "להתבכיין:" לאחותה הגדולה (ארה"ב) בכל צרה.
* הדבר ניכר גם ברוח ההתנדבות האמריקאית וביכולת של האזרחים לקחת אחריות על הנעשה בחייהם בחיי היום יום.
* למדתי רבות על דרך העברה של מסרים-מרצים מדברים ללא מצגת כאשר שליש מהזמן הם מעברים את התזה שלהם ובשני שליש מהזמן מתקיים דיון על הנושא. באותו נושא היה מעניין לראות כיצד מעבירים הרצאה שני מרצים ביחד (גנרל ואיש אקדמיה לדוגמה) אשר מעבירים את המשנה שלהם (כל אחד לפי ראייתו) על נושא מסוים.
* המרצים מתייחסים ברצינות גדולה למקצוע-מכינים עצמם מראש, הכנו הערות כתובות מראש, לבושים בהתאם לקוד לבוש, מאוד מנומסים, **חשוב להם לשמוע את דעת הקהל ולא רק להשמיע את דעתם.**
* למדתי בסמינר שאנחנו לומדים הרבה על האויב אבל לא מספיק על השותפים ובעלי הברית שלנו.
* חשיבות שיתוף הידע והלמידה מצבאות זרים-מעשיר (38 חניכים זרים בפו"ם מארינס).
* הפרגון של האמריקאים לצה"ל על יכולתו לפתח רעיונות המגיעים "מלמטה".
* מהביקור בפו"ם מארינס בקוונטיקו למדתי על החשיבות שהם מייחסים לקריאה של ספרות מקצועית ולדיון שמתבצע בצוותים לאחר שכל אחד קרא (אצלם קריאה הינה ערך).
* המארינס מחנך את מפקדיו: "להתאמן למה שמכירים ולהתמודד עם מה שלא מכירים/יודעים".
* החשיבות שהמארינס והצבא האמריקאי מייחד לפיקוד משימה, יצירתיות וחשיבה מחוץ לקופסא.
* ארה"ב-מעצמת על, מה מאפשר לה להיות כזאת: גודל, חושבים בגדול בכל תחומי החיים.
* ערך החירות והחשיבות שהאמריקאיים מייחסים לו לצד ההיסטוריה האמריקאית שפגעה בו לאורך שנים (והפגיעות שנעשות בו כיום).
* הרצינות בה הם מתייחסים למסמכי היסוד שלהם ובעיקר לחוקה.
* אגוצנטריות אמריקאית-בהרבה נושאים הם מקובעים ומאוד קשה להם להכנס לראש של מדינה אחרת ולהבין לעומק מה הם מאפיינה/מניעיה (סוג של קיבעון מחשבתי).
* אסטרטגיה-**יושבים חזק על בעיות ומנתחים את התוצאות הצפויות.**
* מורכבות החשיבה האסטרטגית (הקשרים בין דעאש, איראן וסוריה) והשפעתם על ישראל.
* להסתכל על מג"ד כדרג אסטרטגי ולנתח בעיות בשימוש בכלים מעולם החשיבה האסטרטגית.
* מתן פתרונות לבעיות מתוך ניתוח מערכת וחשיבה אסטרטגית.
* חוסר לויאליות מוקצן של גורמים בכירים לנשיא ולשלטון שלו.
* מדינת ישראל-בת ברית של ארה"ב, התמיכה הבלתי מפלגתית (גם מצד דמוקרטים וגם מצד רפובליקנים) של האמריקאים במדינת ישראל. מדוע?

שותפות בערכים, תפיסה דמוקרטית, אחריותיות, ליברליות, מערכת שלטון דמוקרטית הקיימת במדינת ישראל, האמריקאיים מעריכים אותה וחשוב להם שלא תלך לאיבוד.

* היחסים החמים של הנוצרים בארה"ב (לא רק אוונגליסטים) למדינת ישראל (שותפות בערכים).
* הרצון של נשיאים אמריקאיים לפתור את הסכסוך הישראלי פלסטיני-אתגר אישי לפתור את הבעיה ב"ארץ הקודש" נשיאים מאמינים שהדבר יביא "הארה" עליהם.